**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 21 – 8 – 2025**

**ΑΜΑΡΟΥΣΙΟΥ Αρ. Πρ.: 197**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση: Δ/νση Π. Ε. Β΄ Αθήνας, Δ. Ο. Ε., Συλλόγους Εκπ/κών Π. Ε. της χώρας**

**Θέμα: « Καλωσόρισμα στις/στους νεοδιόριστους συναδέλφους μας ».**

Το Δ. Σ. του Συλλόγου Εκπ/κών Π. Ε. Αμαρουσίου καλωσορίζει θερμά τους/τις νεοδιόριστους/-ες συναδέλφους μας όλων των ειδικοτήτων της Π. Ε. που από φέτος θα βρίσκονται δίπλα μας στα σχολεία της Πρωταβάθμιας Εκπαίδευσης της Δ/νσης Π. Ε. Β΄ Αθήνας και του Συλλόγου Εκπ/κών Π. Ε. Αμαρουσίου.  **Σας ευχόμαστε καλή αρχή, καλή τοποθέτηση και μια δημιουργική σχολική χρονιά με δύναμη και έμπνευση.**

Ο διορισμός σας είναι σημαντικό βήμα, αποτέλεσμα των μακροχρόνιων και πολύμορφων αγώνων του κλάδου μας για σταθερή και μόνιμη εργασία των εκπαιδευτικών της Δημόσιας Εκπ/σης. Ωστόσο, παραμένουν μεγάλες οι ελλείψεις στα σχολεία, με χιλιάδες διδακτικές ώρες να χάνονται και πολλούς συναδέλφους να συνεχίζουν να εργάζονται σε καθεστώς ανασφάλειας και ελαστικής εργασίας (αναπληρωτές). Γι’ αυτό ο κοινός μας αγώνας για μόνιμη και σταθερή εργασία και μαζικούς μόνιμους διορισμούς εκπαιδευτικών συνεχίζεται.

**Τι χρειάζεται να γνωρίζετε ως νεοδιόριστοι εκπαιδευτικοί:**

* Τα πρώτα δύο χρόνια υπηρετείτε **υποχρεωτικά στην οργανική σας θέση** τον 1ο χρόνο με προσωρινή τοποθέτηση, τον 2ο με οριστική, εκτός από ορισμένες εξαιρέσεις (ειδικές κατηγορίες).
* Η μονιμοποίησή σας κρίνεται μετά τη διετία, μέσα στο πλαίσιο της «**αξιολόγησης»**, απέναντι στην οποία ο κλάδος μας αντιτάσσεται συλλογικά και διεκδικεί την κατάργησή της (κατάργηση των νόμων 4692/2020 & 4823/2021) με την **Απεργία–Αποχή.**
* Ο μισθός εκκίνησης παραμένει **χαμηλός** σε σχέση με τις πραγματικές ανάγκες διαβίωσης. Ως σωματείο διεκδικούμε ουσιαστικές αυξήσεις, επαναφορά 13ου & 14ου μισθού και Συλλογική Σύμβαση Εργασίας.
* **Κανένας/καμία συνάδελφος δεν πρέπει να μένει εκτός του συνδικάτου και γι’ αυτό σας καλούμε να εγγραφείτε ως μέλη του τοπικού σωματείου (Σ. Ε. Π. Ε) και της Δ. Ο. Ε. απολαμβάνοντας όλα τα προνόμια και τις καλύψεις που προσφέρει η συμμετοχή σας στο συνδικάτο σας. Ο Σύλλογος Εκπ/κών Π. Ε. Αμαρουσίου παρέχει , εκτός της συνδικαλιστικής κάλυψης, πλήρη νομική κάλυψη και προστασία σε όλα τα εγγεγραμμένα και ταμειακώς εντάξει μέλη του. Άλλωστε ΣΤΙΣ ΜΕΡΕΣ ΚΑΙ ΣΤΟΥΣ ΚΑΙΡΟΥΣ ΠΟΥ ΖΟΥΜΕ ΔΕΝ ΕΧΟΥΜΕ ΤΙΠΟΤΑ ΑΛΛΟ ΠΑΡΑ ΜΟΝΟ Ο ΕΝΑΣ ΤΟΝ ΑΛΛΟΝ.**

